Клара Ханес
Разгъна син чаршаф…

Превод от испански: Рада Панчовска, —

chitanka.info

РАЗГЪНА син чаршаф,

който обхващаше осемте небеса,

напръскани със златото на звездите,

и ме обви, и себе си самия, в него.

И като целия небосвод

ме прегърна.

И навлезе в моя живот

и през онази нощ

го обезлисти чак до гланца на зората.

С допира на най-лекото венчелистче

се склони главата му на шията ми,

черните му къдрици

излъчваха ухание на пропаст.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.